Paġna Il-Kunsill tal-Unjoni Ewropea ddeċieda li l-persuni li jidhru fl-Annessi msemmijin hawn fuq għandhom ikomplu jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni 2014/119/PESK u fir-Regolament (UE) Nru 208/2014 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukraina. Ir-raġunijiet għad-deżinjazzjoni ta' dawk il-persuni jidhru fl-entrati rilevanti f'dawk l-Annessi. Qiegħda tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti web fl-Anness II għar-Regolament (UE) No 208/2014, sabiex tinkiseb awtorizzazzjoni biex fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament). Il-persuni kkonċernati jistgħu jippreżentaw talba lill-Kunsill, flimkien ma' dokumentazzjoni ta' sostenn, biex id-deċiżjoni li huma jiġu inklużi fil-lista msemmija hawn fuq tiġi kkunsidrata mill-ġdid, qabel il-15 ta' Diċembru 2016 fl-indirizz li ġej: Qiegħda tinġibed ukoll l-attenzjoni tal-persuni kkonċernati dwar il-possibbiltà li d-Deċiżjoni tal-Kunsill tiġi kkontestata quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi skont ir-Regolament (UE) Nru 208/2014, kif implimentat bir-Regolament ta' Implimentazzjoni (UE) 2016/311. Il-Ministeru għall-Iżvilupp Ekonomiku jgħarraf li waslitlu applikazzjoni għal awtorizzazzjoni tal-prospettar tal-idrokarburi mingħand PENGAS Italiana S.r.l, magħrufa wkoll bħala "FONTEVIVO", għal żona li tinsab fir-reġjun tal-Emilja Romanja, b'mod partikolari fil-provinċji ta' Parma, identifikata mill-arki meridjani u paralleli, li l-ponot tagħhom huma ddefiniti mill-koordinati ġeografiċi li ġejjin: Mill-punt "m" sal-punt "n", il-fruntieri tal-applikazzjoni huma rappreżentati mill-fruntiera tal-eks żona ENI. Il-koordinati indikati hawn fuq huma ddeterminati skont il-kartografija nazzjonali tal-Istituto Geografico Militare (IGM) – Folji tal-mappa tal-Italja fuq l-iskala ta' 1:100 000 — Nru 73. F'konformità mad-Direttiva msemmija hawn fuq; fl-Artikolu 4 tad-Digriet Leġiżlattiv Nru 625 tal-25 ta' Novembru 1996; fid-Digriet Ministerjali tal-4 ta' Marzu 2011 u d-Digriet Direttorjali tat-22 ta' Marzu 2011, il-Ministeru għall-Iżvilupp Ekonomiku ppubblika avviż biex l-awtoritajiet ikkonċernati jkunu jistgħu jikkompetu u jressqu applikazzjonijiet għall-awtorizzazzjoni tal-prospettar tal-idrokarburi fl-istess żona identifikata mill-punti u l-koordinati msemmija hawn fuq. L-awtorità li tawtorizza dan il-prospettar hi l-Ministeru għall-Iżvilupp Ekonomiku – id-Direttorat Ġenerali għas-sigurtà tal-provvista u l-infrastruttura tal-enerġija – it-Taqsima VII. Ir-regoli għall-ħruġ ta' awtorizzazzjoni minerarja huma specifikati aħjar f'dawn il-liġijiet: il-liġi nru 613 tal-21 ta' Lulju 1967; il-liġi nru 9 tad-9 ta' Jannar 1991; id-Digriet Leġiżlattiv Nru 625 tal-25 ta' Novembru 1996; id-Digriet Ministerjali tal-4 ta' Marzu 2011, d-Digriet Direttorjali tat-22 ta' Marzu 2011 u d-Digriet Ministerjali tat-30 ta' Ottubru 2015. L-applikazzjonijiet li jaslu meta jiskadi dan il-perjodu ma jitqisux. L-applikazzjonijiet għandhom jintbagħtu f'dan l-indirizz: Għall-finijiet tal-punt 2 tal-Anness A tad-Digriet Nru 22 tat-22 ta' Diċembru 2010 tal-President tal-Kunsill tal-Ministri, il-proċedura unika biex tinħareġ awtorizzazzjoni tal-prospettar ma għandhiex ittul aktar minn 180 jum. Il-Ministeru għall-Iżvilupp Ekonomiku jgħarraf li waslitlu applikazzjoni għal awtorizzazzjoni tal-prospettar tal-idrokarburi mingħand PENGAS Italiana S.r.l, magħrufa wkoll bħala "GUSSOLA", għal żona li tinsab fir-reġjun tal-Lombardia, b'mod partikolari fil-provinċji ta' Cremona u Mantova, identifikata mill-arki meridjani u paralleli, li l-ponot tagħhom huma ddefiniti mill-koordinati ġeografiċi li ġejjin: Dawn il-koordinati msemmija qed jitniżżlu skont il-kartografija nazzjonali tal-Istituto Geografico Militare (IGM) – Folji tal-mappa tal-Italja bl-iskala ta' 1:100 000 — Nru 61 - 62. F'konformità mad-Direttiva msemmija hawn fuq; fl-Artikolu 4 tad-Digriet Leġiżlattiv Nru 625 tal-25 ta' Novembru 1996; fid-Digriet Ministerjali tal-4 ta' Marzu 2011 u d-Digriet Direttorjali tat-22 ta' Marzu 2011, il-Ministeru għall-Iżvilupp Ekonomiku ppubblika avviż biex l-awtoritajiet ikkonċernati jkunu jistgħu jikkompetu u jressqu applikazzjonijiet għall-awtorizzazzjoni tal-prospettar tal-idrokarburi fl-istess żona identifikata mill-punti u l-koordinati msemmija hawn fuq. L-awtorità li tawtorizza dan il-prospettar hi l-Ministeru għall-Iżvilupp Ekonomiku – id-Direttorat Ġenerali għas-Sigurtà tal-Provvista tal-Infrastruttura tal-Enerġija – it-Taqsima VII. Ir-regoli għall-ħruġ ta' awtorizzazzjoni minerarja huma specifikati aħjar f'dawn il-liġijiet: il-liġi nru 613 tal-21 ta' Lulju 1967; il-liġi nru 9 tad-9 ta' Jannar 1991; id-Digriet Leġiżlattiv Nru 625 tal-25 ta' Novembru 1996; id-Digriet Ministerjali tal-4 ta' Marzu 2011, id-Digriet Direttorjali tat-22 ta' Marzu 2011 u d-Digriet Ministerjali tat-30 ta' Ottubru 2015. L-applikazzjonijiet li jaslu meta jiskadi dan il-perjodu ma jitqisux. L-applikazzjonijiet għandhom jintbagħtu f'dan l-indirizz: L-applikazzjonijiet jistgħu jintbagħtu wkoll b'email ċertifikata (PEC) "dgsaie.div07@pec.mise.gov.it" u fih jinhemżu d-dokumenti meħtieġa bil-firma diġitali biss tar-rappreżentant legali tal-applikant. Għall-finijiet tal-punt 2 tal-Anness A tad-Digriet Nru 22 tat-22 ta' Diċembru 2010 tal-President tal-Kunsill tal-Ministri, il-proċedura unika biex tinħareġ awtorizzazzjoni tal-prospettar ma għandhiex ittul aktar minn 180 jum. Years Solar Co. Ltd, kodiċi addizzjonali TARIC (it-Tariffa Integrata tal-Unjoni Ewropea) B898, kumpanija soġġetta għal rata tad-dazju antidumping individwali ta' 41,3 %, skont ir-Regolament ta' Implimentazzjoni (UE) Nru 1238/2013 u għal rata tad-dazju kumpensatorju individwali ta' 6,4 % skont ir-Regolament ta' Implimentazzjoni (UE) Nru 1239/2013, infurmat lill-Kummissjoni li kienet biddlet isimha għal LERRI Solar Technology (Zhejiang) Co. Ltd. Il-kumpanija talbet lill-Kummissjoni biex tikkonferma li l-bidla f'isimha ma taffettwax id-dritt tal-kumpanija li tibbenefika mir-rati tad-dazju individwali applikati lill-kumpanija taħt l-isem li kellha qabel ta' Years Solar Co. Ltd. Il-Kummissjoni eżaminat l-informazzjoni mogħtija u kkonkludiet li l-bidla fl-isem ma taffettwa bl-ebda mod ir-riżultati tar-Regolamenti ta' Implimentazzjoni (UE) Nru 1238/2013 u (UE) Nru 1239/2013. Għalhekk, ir-referenza fl-Anness I tar-Regolament ta' Implimentazzjoni (UE) Nru 1238/2013 u r-referenza fl-Anness 1 tar-Regolament ta' Implimentazzjoni (UE) Nru 1239/2013 għal: għandha tinbidel għal: Il-kodiċi addizzjonali TARIC B898 li qabel ġie attribwit għal Years Solar Co. Ltd japplika għal LERRI Solar Technology (Zhejiang) Co. Ltd. Years Solar Co. Ltd, kodiċi addizzjonali TARIC (it-Tariffa integrata tal-Unjoni Ewropea) B898, kumpanija soġġetta għal rata tad-dazju antidumping individwali ta' 41,3 %, skont ir-Regolament ta' Implimentazzjoni (UE) Nru 1238/2013 u għal rata tad-dazju kumpensatorju individwali ta' 6,4 % skont ir-Regolament ta' Implimentazzjoni (UE) Nru 1239/2013, infurmat lill-Kummissjoni li kienet biddlet isimha għal LERRI Solar Technology (Zhejiang) Co. Ltd. Il-kumpanija talbet lill-Kummissjoni tikkonferma li l-bidla fl-isem ma taffettwax id-dritt li l-kumpanija tibbenefika mir-rata individwali ta' dazju applikata lill-kumpanija taħt l-isem li kellha qabel ta' Years Solar Co., Ltd. Il-Kummissjoni eżaminat l-informazzjoni mogħtija u kkonkludiet li l-bidla fl-isem ma taffettwa bl-ebda mod is-sejbiet tad-Deċiżjoni ta' Implimentazzjoni 2013/707/UE. Għalhekk, ir-referenza fl-Anness tad-Deċiżjoni ta' Implimentazzjoni 2013/707/UE għal: għandha tinbidel għal: Il-kodiċi addizzjonali TARIC B898 li qabel ġie attribwit għal Years Solar Co. Ltd japplika għal Lerri Solar Technology (Zhejiang) Co. Ltd. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7967 — Apax Partners/Neuberger Berman/Engineering, f'dan l-indirizz: L-attivitajiet kummerċjali tal-impriżi kkonċernati huma: MOL hija kumpanija integrata taż-żejt u l-gass attiva tul il-katina ta' valur fiż-żejt mhux maħdum u l-gass naturali; ENI Hungaria hija attiva fil-kisba mir-raffinerija, fil-bejgħ mhux bl-imnut u fil-bejgħ bl-imnut ta' diversi prodotti taż-żejt raffinat fl-Ungerija; ENI Slovenija hija attiva fil-bejgħ mhux bl-imnut u bl-imnut ta' diversi prodotti taż-żejt raffinat fis-Slovenja. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7849 — MOL/ENI Hungaria/ENI Slovenija, f'dan l-indirizz: Klassi 1.6. Frott, ħaxix u ċereali, friski jew ipproċessati Skont il-kampjuni tal-analiżi, il-parametri għat-total ta' aċidità u għall-kontenut ta' zokkrijiet huma kif ġej: Il-passi speċifiċi tal-produzzjoni li jridu jsiru fiż-żona ġeografika delimitata huma l-produzzjoni u l-ħsad tal-frotta. Iż-żona fejn tiġi prodotta l-"Ginja de Óbidos e Alcobaça" tinsab bejn il-muntanji Candeeiros u l-Oċean Atlantiku, u dan ifisser li għandha mikroklima speċifika ħafna, li hija tipika taż-żona ġeografika delimitata. Il-kundizzjonijiet favorevoli tal-ħamrija flimkien ma' dawk tal-produzzjoni jagħtu kwalità organolettika għolja u karatteristiċi speċifiċi lill-"Ginja de Óbidos e Alcobaça", kif imsemmi fil-punt 3.2, li jiddistingwuha miċ-ċiras qares ikkultivat f'reġjuni oħra. Minħabba l-qrubija għall-Oċean Atlantiku, it-temperatura tal-arja hija regolari, b'medja ta' kuljum ta' madwar 15 °C. Il-medja annwali ta' preċipitazzjoni totali tvarja bejn 600 mm u 900 mm fil-muntanji Candeeiros. L-umdità fl-arja hija influwenzata mill-qrubija għall-baħar u mir-riħ jaqbel mit-Tramuntana u mill-Majjistral, b'medja ta' umdità annwali ta' 80 %. Minkejja l-qrubija għall-Mediterran, id-dawl tax-xemx jittaffa mil-livelli tas-sħab, u jvarja bejn 2 400 u 2 500 siegħa fis-sena bħala medja. Fil-fażi ta' maturazzjoni, it-taħlita ta' dawn il-kundizzjonijiet partikolari (it-temperatura, l-umdità fl-arja, il-preżenza tas-sħab u d-dawl tax-xemx) minħabba l-qrubija għall-baħar u għaż-żoni muntanjużi ta' Aire-Candeeiros-Montejunto li jibdew mit-Tramuntana u jibqgħu neżlin san-Nofsinhar b'mod parallel mal-oċean, tippermetti l-kultivazzjoni ta' frott b'livelli ogħla ta' zokkor li jibbilanċjaw il-kontenut totali ta' aċidità fih, u dan jiddistingwi lill-"Ginja de Óbidos e Alcobaça" miċ-ċiras qares l-ieħor ikkultivat f'reġjuni oħra. Il-"Ginja de Óbidos e Alcobaça" kkultivata fiż-żona ġeografika delimitata hija kkaratterizzata essenzjalment mil-lewn aħmar, mill-perċentwal għoli ta' zokkor u mil-livell għoli ta' aċidità tagħha, li jagħtuha togħma morra u ħelwa bbilanċjata u aroma intensa, li huma karatteristiċi essenzjali biex din tintuża bħala ingredjent fil-produzzjoni ta' oġġetti tal-ikel li jinkludu dan il-prodott. F'dan ir-reġjun jiġu prodotti likuri, tejiet u ħlewwiet li r-reputazzjoni tagħhom tissejjes fuq l-inklużjoni tal-"Ginja de Óbidos e Alcobaça" fihom u fuq il-konċentrazzjoni għolja ta' zokkrijiet u aċidi fiha, li tagħtihom togħma ħelwa u qarsa, u b'hekk il-kwalità tal-frotta hija assoċjata mar-reputazzjoni tagħhom. Il-fattur uman huwa fundamentali fil-produzzjoni tal-"Ginja de Óbidos e Alcobaça", bis-saħħa tal-kompetenza tal-produtturi lokali li ġejja mill-esperjenza tagħhom fit-tkabbir ta' din il-frotta u li għaddew l-għarfien tagħhom minn ġenerazzjoni għall-oħra. B'mod partikolari dwar kif wieħed jiddeċiedi li l-frotta tkun laħqet l-istat ta' maturazzjoni ideali tagħha (il-konċentrazzjoni ta' zokkrijiet u aċidi) biex tinqata'. Il-qtugħ tal-frott iseħħ fuq perjodu ta' 20 jum, għaliex mhux il-frott kollu jikseb l-istess grad ta' maturazzjoni ideali fl-istess żmien. Il-frott jiġi spezzjonat b'mod viżiv biex jiġi stabbilit l-aħjar żmien għall-qtugħ tiegħu, speċjalment billi jiġi ċċekkjat li l-frotta hija ħamra kollha kemm hi. Dan jafuh sewwa l-produtturi lokali bis-saħħa tal-esperjenza li kisbu matul is-snin. Il-patrijiet stabbilew, f'art agrikola tajba, l-azjendi agrikoli tagħhom li jikkorrispondu għaż-żoni attwali fejn tiġi prodotta l-"Ginja de Óbidos e Alcobaça" u permezz tagħhom irnexxielhom jiddominaw il-kummerċ kollu f'dik iż-żona. Rekords aktar riċenti jixhdu r-reputazzjoni tal-"Ginja de Óbidos e Alcobaça" li kienet it-tema prinċipali diskussa waqt il-ġranet ta' informazzjoni, is-sessjonijiet ta' ħidma u diversi attivitajiet ta' komunikazzjoni. Il-"Ginja de Óbidos e Alcobaça" ssemmiet kemm fil-midja reġjonali kif ukoll minn diversi assoċjazzjonijiet settorjali bħala frotta ta' kwalità u ta' interess għaż-żona ġeografika. Iż-żona ġeografika delimitata għall-produzzjoni tal-"Ginja de Óbidos e Alcobaça" hija magħrufa bħala l-benniena tal-produzzjoni tagħha u din ir-reputazzjoni hija kkonfermata mir-rekords storiċi li jixhdu l-eżistenza tagħha kif ukoll mill-fatt li tista' tintwera d-differenza kwalitattiva tagħha fiż-żona ġeografika. (It-tieni subparagrafu tal-Artikolu 6(1) ta' dan ir-Regolament) Ir-Repubblika Dominicana Klassi 1.8. Prodotti oħrajn tal-anness I tat-Trattat (ħwawar, eċċ.) Dan il-kafè jista' jitpoġġa fis-suq bħala kafè aħdar (magħruf ukoll bħala cafè oro), bħala kafè inkaljat u mhux mitħun jew kafè inkaljat mitħun. Iż-żerriegħa tal-cafè oro għandha karatteristiċi fiżiċi partikolari; minimu ta' 75 % tal-piż taż-żerriegħa irid jibqa' fuq ix-xibka nru 17 u mhux aktar minn 5 % għandu jgħaddi mix-xibka nru 16. Il-kafè kollu jrid ikun għadu kif inħasad, u jrid ikollu l-lewn karatteristiku omoġenju tiegħu aħdar fil-griż. Id-densità taż-żerriegħa trid tkun 675 gr/lt jew aktar, u l-livell ta' umdità irid ikun bejn 10,0 % u l-11,5 %. Bl-istess mod, il-prodott finali ma jistax ikollu aktar minn 22 diffett għal kull kampjun ta' 350 gramma u mhux aktar minn diffett wieħed primarju. Mill-perspettiva organolettika, meta wieħed iduqu waqt il-provi, il-cafè oro għandu jkollu intensità medja, ikun kemmxejn aċiduż, ikollu togħma ħelwa, ibbilanċjat tajjeb u ma jħalliex impressjonijiet ħżiena u togħmiet strambi mill-ewwel belgħa sat-togħma li jħalli fl-aħħar (tazza nadifa mingħajr residwu). Xi drabi jista' jkollu karatteristiċi speċjali, bħal togħma ta' ġewż jew ċikkulata. Il-kafè inkaljat u mhux mitħun jingħaraf minn dawn il-karatteristiċi fiżikokimiċi: għandu żerriegħa kbira, għandu kompożizzjoni kimika partikolari u meta jiġi inkaljat, għandu jikkorispondi mal-kategorija ta' "Café Oscuro" (Espresso, European jew High) — il-limitu massimu — u "Café Medio" (Medium High, American jew City) — il-limitu minimu — b'hekk il-karatteristiċi jridu jikkorispondu ma' "Dark", "Medium Dark" jew "Medium". Il-kafè inkaljat u mitħun jingħaraf minn dawn il-karatteristiċi fiżikokimiċi: mhux biss irid ikollu l-kompożizzjoni kimika tiegħu u l-grad tal-inkaljar kif deskritt aktar 'il fuq fit-termini għall-kafè inkaljat u mhux mitħun, imma wkoll minħabba d-daqs speċifiku taż-żerriegħa, għaliex il-livell tat-tħin irid jidħol f'waħda mit-tliet kategoriji li ġejjin; "Coarse", "Medium" jew "Fine". Minn perspettiva organolettika, it-togħma tal-kafè inkaljat u mhux mitħun u tal-kafè inkaljat u mitħun fit-tazza, meta wieħed iduqhom fi prova tad-dewqan, tiddependi mil-livell ta' inkaljar li dan ikun għadda minnu u wkoll mill-kompożizzjoni kimika li tirriżulta minn dan il-proċess, hekk kif spjegat hawn taħt: Il-materja prima tal-kafè inkaljat, kemm mitħun jew le, hija l-café oro ċċerifikat bil-proċess tal-inkaljar u t-tħin kif diġà rajna, b'mod li jissodisfa r-rekwiżiti kollha stabbiliti għall-café oro, kemm fiżiċi kif ukoll dawk organolettiċi. Il-café oro ċċertifikat bħala l-materja prima li minnu jsir il-kafè inkaljat kemm mitħun jew le, jgħaddi minn proċess ta' produzzjoni kkontrolata, li jinkludi l-inkaljar, it-tħin, l-imballaġġ, l-ittikkettar u l-ippakkjar skont rekwiżiti speċifiċi li jeżistu bil-ħsieb li jikkonservaw il-kwalitajiet fiżiċi u organolettiċi tal-prodott iċċertifikat. Il-passi kollha ta' produzzjoni tal-"Café de Valdesia" iridu jsiru fi ħdan iż-żona ġeografika ddefinita, fejn hemm kundizzjonijiet pedoklimatiċi xierqa u tradizzjoni ta' produzzjoni tal-prodott skont il-metodi u l-proċess stabbiliti. B'hekk, il-produzzjoni taż-żibġa tal-kafè kif ukoll it-trasformazzjoni taż-żibġa tal-kafè f'café oro u l-produzzjoni tal-café oro f'kafè inkaljat u mhux mitħun jew f'kafè inkaljat u mitħun, iridu jsiru fiż-żona ġeografika ddefinita. Fuq bażi tranżitorja, fl-ewwel erbà snin wara li l-"Café de Valdesia DOP" jidħol fir-reġistru tad-denominazzjonijiet ta' orġini protetta u tal-indikazzjonijiet ġeografiċi protetti, fl-azjendi agrikoli rreġistrati huwa permess l-użu ta' 10 % ta' varjetajiet ta' siġar tal-kafè (li mhumiex typica jew caturra), dejjem jekk dawn ikunu ġejjin mill-ispeċi Arabica. L-ippakkjar u l-imballaġġar tal-prodott kwalifikat iridu jissodisfaw dawn ir-rekwiżiti, li huma differenti għal kull tip ta' kafè. Madanakollu, l-imballaġġar u l-ippakkjar mhux bilfors iridu jsiru fiż-żona ġeografika ddefinita. Il-café oro u l-kafè inkaljat u mhux mitħun, iridu jiġu ppakkjati fi xkejjer tal-ġuta, tas-sisal jew ta' tessuti magħmulin minn fibri tal-pjanti jew materjali oħrajn xierqa, ta' kwalità tajba, mingħajr ħsara jew irwejjaħ. Barra minn hekk, fil-każ tal-kafè inkaljat u mhux mitħun, l-interjur tal-ixkora jrid jinkesa b'materjal iżolanti, li ma jagħmilx ħsara u inert li jipproteġi l-prodott u jifirdu minn mal-ambjent estern biex jiġu ppreservati l-karatteristiċi organolettiċi. Il-café oro u l-kafè inkaljat u mhux mitħun maħsub għall-esportazzjoni, jistà jitpoġġà f'kaxxi tal-injam u ta' prodotti derivati mill-injam b'fittings tal-metall. Il-kafè inkaljat u mitħun irid jiġi ppakkjat fil-vakwu jew inkella li jkollu valv li jneħħi l-arja. Jekk l-imballaġġ ma jkollux dan il-valv, il-prodott trid titneħħilu l-arja qabel isir l-imballaġ. Il-kafè jrid jiġi ppakkjat f'sistema magħluqa, biex il-prodott ma jiġix f'kuntatt mal-umdità u l-ossiġnu, f'imballaġġ magħmul minn materjali opaki, reżistenti, li ma jagħmlux ħsara u jipproteġu l-prodott mill-ambjent estern, b'tali mod li l-kwalitajiet tiegħu jiġu kkonservati għal mill-inqas sitt xhur. Bl-istess mod, l-imballaġġ ta' dan il-prodott irid ikun reżistenti u ma jagħmilx ħsara, biex il-prodott ikun jistà jiġi ppreservat kif xieraq. L-ixkejjer li jkun fihom il-café oro inkaljat u mhux mitħun għandhom jiġu mmarkati b'dan il-mod: "PRODOTT TAR-REPUBBLIKA DOMINICANA"; TIP: CAFÉ DE VALDESIA DOP; NUMRU TAL-LOTT: –; ESPORTATUR: (U KULL DENOMINAZZJONI KUMMERĊJALI OĦRA ADOTTATA MILL-ESPORTATURI GĦAL TIPI PARTIKOLARI TA' KAFÈ); KODIĊI ICO: –; LOGO TAĊ-ĊERTIFIKAZZJONI TAL-CAFÉ DE VALDESIA. L-imballaġġ tal-kafè inkaljat u mitħun għandu jkollu tikketta li fost affarijiet oħrajn irid ikollha mniżżel dan li ġej: id-denominazzjoni "Café de Valdesia DOP", il-livell ta' inkaljar (f'konformità ma' din in-nomenklatura: "Café Oscuro" (skur), "Café Medio Oscuro" (medju-skur) u "Café Medio" (medju)) u l-livell ta' tħin (f'konformità ma' din in-nomenklatura: "Molienda Gruesa" (oħxon), "Molienda Media" (medju) u "Molienda Fina" (fin)). L-imballaġġ tal-kafè inkaljat u mitħun irid ikollu wkoll tabella tal-garanzija prenumerata. Il-verżjoni tal-logo tal-"Café de Valdesia" bl-Ispanjol jidher hawn taħt: Iż-żona ġeografika ddefinita tinsab fid-delimitazzjoni politiko-amministrattiva fil-provinċji Dominicani ta' San Cristóbal, Peravia u Ocoa. Il-muniċipalitajiet inklużi fiż-żona protetta huma dawn li ġejjin. Il-muniċipalitajiet Baní u Nizao, li jagħmlu parti mill-provinċja ta' Peravia. Il-muniċipalitajiet ta' San José de Ocoa, Sabana Larga u Rancho Arriba, li jagħmlu parti mill-provinċja ta' Ocoa. Din iż-żona tkopri total ta' 288 148,45 ettaru. Iż-żona tat-tkabbir taż-żibġa tal-kafè tinsab fin-naħa t'isfel tal-Cordillera Ċentrali bejn 600 metru u 1 300 metru fuq il-livell tal-baħaru għandha wħud mill-aktar qċaċet għoljin fil-Gżejjer tal-Karibew. B'mod partikolari, din iż-żona ta' produzzjoni tinfirex fost dawn il-muniċipalitajiet: Villa Altagracia, Cambita Garabitos, Los Cacaos, Baní, San José de Ocoa, Sabana Larga u Rancho Arriba. Din iż-żona tkopri total ta' 125 066,98 ettaru. Iż-żona fejn titkabbar iż-żibġa tal-kafè għall-"Café de Valdesia" għandha ċerti kundizzjonijiet speċifiċi li jagħmluha unika għal din il-kultivazzjoni, għax għandha taħlita ta' dawn il-fatturi: Billi tinsab f'alitudi ta' inqas minn 600 metru u ma għandhiex il-karatteristiċi deskritti, il-bqija taż-żona ddefinita mhix tajba għall-kultivazzjoni tal-"Café de Valdesia". Bla dubju ta' xejn, it-temperaturi għoljin ideali għat-tnixxif fix-xemx u l-art ċatta mingħajr għoljiet, ikkontribwew ukoll biex din l-art issir il-post fejn iseħħu l-fażijiet kollha tal-iproċessar tal-"Café de Valdesia". Il-parti l-kbira tal-impjanti tat-tnixxif u l-inkaljar, il-fabbriki u l-industriji tal-kafè jinsabu fi ħdan ir-reġjun ta' Valdesia, u dan huwa ġġustifikat minn raġunjijiet ta' konvenjenza, bħall-faċilità tal-aċċess għat-toroq prinċipali u għas-swieq. B'riżultat ta' dan, ġiet stabbilita kultura antika ta' produzzjoni tal-kafè li hija unika fil-pajjiż u li bla dubju ta' xejn taffettwa l-kwalità tal-prodott aħħari. Ix-xogħol li jsir wara l-ħsad u l-ipproċessar tal-kafè jsir kollu bl-għarfien lokali dwar it-tkabbir tal-kafè li nkiseb matul iż-żmien f'din iż-żona, li għadda minn ġenerazzjoni għall-oħra u li huwa xieraq għall-preservazzjoni tal-kwalità intrinsika tal-prodott, pereżempju: il-ġbir manwali taż-żibeġ tal-kafè fl-istat ideali ta' maturazzjoni, l-ipproċessar fl-umdu, it-tnixxif fix-xemx, l-għażla u l-klassifikazjoni li jsiru b'ċertu ħila, l-inkaljar u t-tħin li huwa suġġett għal kontrolli tal-kwalita speċifiċi. It-taħlita ta' dawn il-fatturi naturali u umani, flimkien mal-ambjent ġeografiku speċifiku, huma l-fatturi prinċipali tal-karatteristiċi speċifiċi tal-"Café de Valdesia" fil-forom differenti tiegħu. Il-café oro għandu dawn il-karatteristiċi speċifiċi li ġejjin. Mill-perspettiva fiżika speċifika, ta' min jinnota d-daqs kbir taż-żerriegħa (mill-inqas 75 % tal-piż taż-żrieragħ għandu jibqa' fuq ix-xibka nru 17 u mhux aktar minn 5 % għandu jgħaddi mix-xibka nru 16). Dwar il-kompożizzjoni kimika speċifika, il-café oro għandu valuri massimi u minimi, kif jidher hawn taħt: kaffeina, bejn 1,13 % u 1,79 % tal-materja niexfa; u sukrożju bejn 5,77 % u 8,62 % tal-materja niexfa; Id-daqs taż-żerriegħa u l-kontenut medju ta' sukrożju u kaffeina tal-"Café de Valdesia" huma aktar minn dawk ta' kafè ieħor prodott fil-bqija tal-pajjiż, inkluż dak ikkultivat f'altitudni simili. Mill-perspettiva organolettika speċifika, meta wieħed iduq il-café oro fi provi tad-dewqan, jinduna li għandu intensità medja, huwa kemmxejn aċiduż, għandu togħma ħelwa, huwa bbilanċjat tajjeb u għandu jħalli t-tazza nadifa. Xi drabi jista' jkollu karatteristiċi speċjali, bħal togħma ta' ġewż jew ċikkulata. Il-kafè inkaljat u mhux mitħun għandu ċerti karatteristiċi fiżiċi speċifiċi, id-daqs taż-żerriegħa hija l-istess bħaż-żerriegħa tal-café oro użata bħala materja prima. Il-kompożizzjoni kimika medja tal-kafè inkaljat u mhux mitħun u tal-kafè inkaljat u mitħun hija ddeterminata mil-livell ta' inkaljar f'konformità ma' dawn il-figuri li ġejjin: Minn perspettiva organolettika speċifika: It-taħlita tal-fatturi speċifiċi partikolari għaż-żona ġeografika ddefinita jagħmel lil dan il-prodott wieħed ta' kwalità tajba, u jagħmluh differenti mill-bqija tal-kafè prodott fir-Repubblika Dominicana. L-ewwel karatteristika li tiddefinixxi l-café oro hija d-daqs kbir taż-żerriegħa tiegħu, li hija akbar miż-żerriegħa tal-bqija tal-kafè kkultivat fil-pajjiż, inkluż dak prodott f'livelli ta' altitudni simili tar-reġjun ta' Valdesia. Dan id-daqs taż-żerriegħa ġej mit-taħlita tat-temperatura, ix-xita, id-distribuzzjoni tajba tax-xita u l-livelli ta' pH fil-ħamrija aċiduża u li fiha l-manjeżju tal-aċidu fejn titkabbar din iż-żibġa tal-kafè. It-temperaturi medji taż-żona ta' produzzjoni jvarjaw bejn is-16 °C u l-25 °C, u jippermettu li l-frotta tiżviluppa b'pass kajman. Bil-kontra ta' żoni oħrajn li jipproduċu l-kafè fir-Repubblika Dominicana, ir-reġjun ta' Valdesia jesperjenza l-iktar medja baxxa ta' xita (medja ta' madwar 1 500 mm fis-sena), għalkemm id-distribuzzjoni annwali tax-xita tippermetti li ż-żerriegħa tirċievi x-xita meta l-aktar ikollha bżonnha (wara li ż-żerriegħa tkun għamlet il-fjura, u viċin żmien il-ħsad). Dan jaffettwa ħafna l-iżvilupp tal-fjura, u konsegwentement il-frott u l-kostitwenti tagħha. Ta' min jinnota wkoll, ir-relazzjoni direttament proporzjonali bejn id-daqs taż-żerriegħa u l-kwalità organolettika (aktar ma ż-żerriegħa tkun kbira, aktar ikun hemm klassifikazzjoni organolettika għolja), li għal darb'oħra ġejja mill-karatteristiċi klimatiċi (it-temperatura, ix-xita u n-natura staġjonali) u mill-fatturi fiżikokimiċi tal-ħamrija. Il-ħamrija aċiduża li fiha l-manjeżju tal-aċidu flimkien mal-iskambju ta' katjoni medja joħolqu relazzjoni fiżikokimika, fejn il-molekuli tan-nutrijenti jiltaqgħu u jinġabru mis-siġra b'tali mod li jimlew il-frott b'komponenti li jagħtu lill-kafè l-karatteristiċi tiegħu li joħorgu fil-provi tad-dewqan u fil-ħin tal-konsum. Hemm korrelazzjoni diretta bejn il-livelli ta' pH u r-rata li biha jiġu assorbiti n-nutrijenti mill-ħamrija, permezz tar-reazzjoni elettrika intermolekulari bejn in-nutrijenti tal-ħamrija u s-siġra. B'riżultat ta' dan, hemm proporzjon akbar ta' sukrożju u kaffeina fil-kompożizzjoni kimika tal-"Café de Valdesia", li jagħtu lill-frotta l-karatteristiċi aromatiċi ta' ġewż u ċikkulata li jidhru fil-perfil organolettiku tal-"Café de Valdesia". Il-kultura tal-produzzjoni ta' dan il-prodott f'din iż-żona, li tinvolvi l-produzzjoni u l-iproċċesar tal-"Café de Valdesia", tikkontribwixi biex tiġi kkonservata l-kwalità partikolari tal-prodott. Flimkien mal-komposizzjoni kimika ta' dawn it-tipi ta' kafè, ir-relazzjoni direttament proporzjonali bejn id-daqs taż-żerriegħa u l-karatteristiċi organolettiċi hija bla dubju affettwata mill-proċess tal-inkaljar. Fil-fatt, id-daqs taż-żerriegħa jaffettwa l-karatteristiċi organolettiċi tal-kafè minħabba li s-superfiċje li huwa espost għas-sħana waqt il-proċess ta' inkaljar, huwa akbar. Billi ż-żerriegħa hija akbar u ta' daqs aktar ugwali, din għandha superfiċje aktar espost għas-sħana u b'hekk fil-lott ikun hemm anqas żerriegħa li tinħaraq u għaldaqstant, il-piroliżi tal-grupp kimiku tagħha hija aktar ugwali u dan jidher fl-infużjoni simili bejn tazza kafè u oħra. Fl-aħħar nett, il-livell ta' inkaljar jaffettwa l-karatteristiċi fiżiċi, kimiċi u organolettiċi tal-prodott ipproċessat, li jirrikjedi arti u teknika fil-fażi tal-iproċessar, xi ħaġa li l-produtturi taż-żona ġeografika ddefinita huma esperti fiha. (it-tieni subparagrafu tal-Artikolu 6(1) ta' dan ir-Regolament)